12/02/2020 | Administración LocalMunicipal
Oleiros
Urbanismo
Aprobación definitiva da modificación do estudo de detalle da parcela R-5 do SUP-3R en Perillo

A N U N C I O Expte. FG N.º 568 Polo Concello Pleno, en sesión ordinaria do 30 de xaneiro de 2020, adoptouse o seguinte acordo: – Aprobar definitivamente a MODIFICACIÓN DO ESTUDO DE DETALLE DA PARCELA R-5 DO SUP-3R, EN PERILLO (documento R. E. N.º 12853, do 30.07.2019). – Recursos. –O estudo de detalle é unha disposición xeral, polo que contra o mesmo poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co artigo 10 da Lei 29/1998, do 13 de xullo, reguladora da xurisdición contencioso-administrativa no prazo de dous meses, a contar do día seguinte ao da publicación desta disposición. En cumprimento do disposto no artigo 82.3 da Lei 2/2016, do 10 de febreiro, do solo de Galicia, publícase a normativa que se relaciona a continuación, advertíndose que non entrará en vigor ata a inscrición do instrumento no Rexistro de Planeamento Urbanístico de Galicia e transcorran 15 días hábiles desde a presente publicación (art.70.2 da Lei 7/1985 de 2 de abril). Oleiros, 6 de febreiro de 2020. O alcalde-presidente Asdo.: Ángel García Seoane Normativa a continuación: 3. DESCRICIÓN DA PROPOSTA DE MODIFICACIÓN.3.1. DETERMINACIÓNS XERAIS. A presente modificación do estudo de detalle ampárase nas prescricións do plan parcial determinando a ordenación detallada da parcela privada R-5 pasando de 10 a 13 parcelas. Deste modo axústase o número de vivendas á demanda existente e auméntase o número de propietarios a manter e xestionar a zona libre privada polo que aumenta certamente a súa sustentabilidade. Non se altera no presente estudo de detalle as rasantes aprobadas e mantense as superficies dedicadas a viario privado e a espazo libre privado. Engadir que na presente modificación puntual non se supera o número de vinte vivendas previstas no plan parcial.3.2. CON RESPECTO AO LEVANTAMENTO TOPOGRÁFICO REALIZADO. Cabe indicar que para a redacción da presente modificación do estudo de detalle, realízase un levantamento topográfico da parcela cuxo plano se aporta entre a documentación gráfica que forma parte do presente documento. Este levantamento realizado non resulta totalmente coincidente coas cotas de nivel existentes no estudo de detalle aprobado, como consecuencia seguramente da diferente calibración do instrumental utilizado para a realización dos planos. Esta diferencia que sobre todo se pode comprobar na Rúa da Mina (no resto das Rúas resulta practicamente inapreciable). Deste modo, tomando como referencia as cotas de nivel do estudo de detalle, para a Rúa da Mina, as cotas de referencia varían dende os 45 cm (vento suroeste) ata os 33 cm (vento sueste). A estes efectos tómase como referencia a beirarrúa terminada no seu límite coa parcela. Entendemos que das cotas do levantamento das que debemos partir son as do noso levantamento, xa que existe unha calibración correcta do instrumental utilizado e máis, este levantamento serve como referencia para a elaboración posterior dos proxectos e que todo o proceso se axuste a realidade existente.3.3. ORDENACIÓN PORMENORIZADA. A presente modificación do estudo de detalle da maza R-5 do Plan Parcial SUP-3R fragmenta o conxunto tal e como se describe a continuación:  Trece parcelas privadas para vivenda unifamiliar illada ou adosada segundo a seguinte distribución:  4 parcelas na parte sur cara á Rúa da Mina.  9 parcelas na parte norte cara á Rúa da Canaveira.  Viario interior de acceso privado que mantén a superficie e delimitación do estudo de detalle.  Espazo libre privado, de acordo coa ordenación do plan parcial e do estudo de detalle aprobado.3.4. CRITERIOS DE DESENVOLVEMENTO. A modificación do estudo de detalle define graficamente a posición das edificacións e inclúe sen alterar as ordenanzas de aplicación da normativa do Plan Parcial SUP-3R no que se enmarca, para definir e executar tanto as vivendas como a urbanización dos espazos libres privados de acceso e recreo.3.5. CADRO DE SUPERFICIES, EDIFICABILIDADES E OCUPACIÓNS. As superficies de parcela, edificabilidade máxima e ocupación máxima da proposta de modificación do estudo de detalle son as que se amosan a continuación: Tal e como se pode comprobar a modificación do estudo de detalle non modifica o aproveitamento nin a edificabilidade nin a ocupación total asignada á mazá. Tampouco alteran as superficies nin posición da parcela do espazo libre ELP1 nin a superficie nin posición do viario interior privado.